ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱸᱜᱷᱟᱨ

ᱯᱚᱪᱷᱤᱢ ᱵᱟᱝᱞᱟ ᱵᱷᱟᱨᱚᱛ ᱨᱮᱭᱟᱜ ᱯᱩᱨᱵᱚ ᱴᱚᱴᱷᱟ ᱨᱮ ᱢᱮᱱᱟᱜ ᱢᱤᱫᱴᱟᱝ ᱯᱚᱱᱚᱛ ᱟᱨ ᱫᱤᱥᱚᱢ ᱨᱮᱭᱟᱜ ᱯᱩᱱ ᱟᱱᱟᱜ ᱦᱚᱲ ᱞᱮᱠᱷᱟ ᱟᱱ ᱯᱚᱱᱚᱛ ᱾ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱫᱚ ᱦᱩᱭᱩᱜ ᱠᱟᱱᱟ ᱠᱚᱞᱠᱟᱛᱟ ᱾ ᱯᱚᱱᱚᱛ ᱫᱚ ᱵᱟᱨᱭᱟ ᱯᱟᱥᱱᱟᱣ ᱞᱟᱭᱚᱝᱟᱜ ᱴᱚᱴᱷᱟ ᱤᱫᱤ ᱠᱟᱛᱮ ᱵᱮᱱᱟᱣ ᱟᱠᱟᱱᱟ, ᱡᱟᱦᱟᱸ ᱨᱮᱱᱟᱜ ᱫᱚᱠᱷᱤᱱ ᱨᱮ ᱜᱟᱝᱜᱮ ᱢᱮᱞᱟᱱ ᱴᱚᱴᱷᱟ ᱟᱨ ᱩᱛᱛᱚᱨ ᱨᱮ ᱩᱯᱼᱦᱤᱢᱟᱞᱟᱭᱚᱱ ᱟᱨ ᱦᱤᱢᱟᱞᱚᱭ ᱴᱚᱴᱷᱟ ᱾ ᱯᱚᱪᱷᱤᱢ ᱵᱟᱝᱞᱟ ᱨᱮ ᱥᱟᱸᱜᱷᱟᱨ ᱫᱚ ᱯᱚᱱᱚᱛ ᱥᱚᱨᱠᱟᱨ ᱟᱜ ᱟᱶᱛᱟ ᱨᱮ ᱢᱮᱱᱟᱜ WBTDCL ᱫᱟᱨᱟᱭ ᱛᱮ ᱪᱟᱪᱟᱞᱟᱣ ᱦᱩᱭᱩᱜᱼᱟ ᱾

ᱯᱚᱪᱷᱤᱢ ᱵᱟᱝᱞᱟ ᱩᱛᱛᱚᱨ ᱨᱮ ᱦᱤᱢᱟᱞᱚᱭ ᱠᱷᱚᱱ ᱫᱚᱠᱷᱤᱱ ᱨᱮ ᱵᱟᱝᱞᱟ ᱜᱷᱮᱨᱟᱣ ᱦᱟᱹᱵᱤᱡ ᱯᱟᱥᱱᱟᱣ ᱵᱷᱟᱨᱚᱛ ᱨᱮᱭᱟᱜ ᱯᱩᱨᱵᱚ ᱥᱤᱢᱟᱹ ᱨᱮ ᱢᱮᱱᱟᱜᱼᱟ ᱾ ᱵᱷᱟᱨᱚᱛ ᱨᱮᱭᱟᱜ ᱠᱤᱪᱷᱩ ᱥᱚᱨᱮᱥᱟᱱ ᱥᱟᱸᱜᱷᱟᱨ ᱴᱷᱟᱶ ᱡᱮᱞᱮᱠᱟ ᱯᱚᱱᱚᱛ ᱨᱮᱭᱟᱜ ᱩᱛᱛᱚᱨ ᱨᱮ ᱫᱟᱨᱤᱡᱞᱤᱝ ᱦᱤᱢᱟᱞᱚᱭ ᱵᱩᱨᱩ ᱴᱚᱴᱷᱟ, ᱯᱚᱱᱚᱛ ᱨᱮᱭᱟᱜ ᱡᱚᱛᱚᱠᱷᱚᱱ ᱩᱥᱩᱞ ᱪᱩᱲᱟᱹ ᱥᱟᱱᱫᱟᱠᱯᱷᱩ (᱓,᱖᱓᱖ ᱢᱤᱴᱟᱨ ᱥᱮ ᱑᱑,᱙᱒᱙ ᱯᱷᱩᱴ) ᱟᱨ ᱫᱚᱠᱷᱤᱱ ᱨᱮ ᱥᱩᱱᱫᱚᱨᱵᱚᱱ ᱢᱮᱱᱜᱨᱳᱵᱷ ᱵᱤᱨ ᱾

᱑᱗᱐᱐ ᱠᱷᱚᱱ ᱑᱙᱑᱒ ᱥᱟᱹᱦᱤᱛ ᱦᱟᱹᱵᱤᱡ ᱵᱨᱤᱴᱤᱥ ᱵᱤᱫᱟᱹᱞ ᱚᱠᱛᱚ ᱨᱮ ᱠᱚᱞᱠᱟᱛᱟ ᱫᱚ ᱵᱨᱤᱴᱤᱥ ᱥᱤᱧᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱛᱟᱦᱮᱸ ᱠᱟᱱᱟ ᱟᱨ  ᱟᱹᱰᱤ ᱵᱟᱹᱲᱛᱤ ᱚᱲᱟᱜ ᱵᱮᱱᱟᱣ ᱨᱮᱭᱟᱜ ᱦᱮᱯᱨᱟᱣᱨᱮᱱ ᱥᱟᱠᱷᱤᱭ ᱛᱟᱦᱮᱸ ᱞᱮᱱᱟ, ᱡᱟᱦᱟᱸ ᱫᱚ ᱵᱟᱹᱲᱛᱤ ᱠᱟᱭᱛᱮ ᱱᱤᱶᱳᱼᱜᱳᱛᱤᱠ, ᱵᱟᱨᱳᱠ, ᱱᱤᱶᱳᱼᱠᱞᱟᱥᱤᱠᱮᱞ, ᱳᱨᱤᱭᱮᱱᱴᱟᱞ ᱟᱨ ᱤᱥᱞᱟᱢᱤᱠ ᱥᱠᱩᱞ ᱚᱯᱷ ᱰᱤᱡᱟᱭᱤᱱ ᱪᱮᱛᱮᱛ ᱫᱟᱨᱟᱭᱛᱮ ᱩᱫᱽᱜᱟᱹᱣ ᱞᱮᱱᱟ᱾ ᱩᱛᱛᱚᱨ ᱵᱷᱟᱨᱚᱛ ᱨᱮᱭᱟᱜ ᱟᱭᱢᱟ ᱥᱟᱦᱟᱨ ᱞᱮᱠᱟ, ᱡᱟᱦᱟ ᱨᱮᱭᱟᱜ ᱵᱮᱱᱟᱣ ᱨᱮ ᱟᱹᱰᱤ ᱠᱚᱢ ᱡᱳᱨ ᱮᱢ ᱦᱳᱭᱳᱜᱼᱟ, ᱠᱚᱞᱠᱟᱛᱟ ᱨᱮᱭᱟᱜ ᱟᱭᱢᱟ ᱞᱮᱠᱟᱱ ᱟᱨᱠᱤᱴᱮᱠᱪᱟᱨ ᱵᱮᱱᱟᱣ ᱨᱮᱭᱟᱜ ᱮᱛᱚᱦᱚᱵ ᱫᱚ ᱵᱨᱤᱴᱤᱥ ᱠᱚ ᱫᱟᱨᱟᱭ ᱛᱮ ᱟᱨ ᱟᱹᱰᱤ ᱠᱚᱢ ᱯᱚᱨᱛᱩᱜᱤᱡᱽ ᱟᱨ ᱯᱷᱨᱮᱱᱪ ᱟᱹᱜᱩ ᱦᱩᱭ ᱞᱮᱱᱟ ᱾

ᱱᱟᱦᱟᱜ ᱨᱮ ᱵᱚᱞᱤᱭᱩᱰ ᱥᱴᱟᱨ ᱥᱟᱦᱨᱩᱠᱷ ᱠᱷᱟᱱ ᱯᱚᱪᱷᱤᱢ ᱵᱟᱝᱞᱟ ᱥᱟᱸᱜᱷᱟᱨ ᱨᱮᱱ ᱵᱨᱮᱱᱰ ᱮᱢᱵᱟᱥᱰᱟᱨ ᱠᱟᱱᱟᱭ ᱾ ᱥᱟᱦᱨᱩᱠᱷ ᱠᱷᱟᱱᱟᱜ ᱾ ᱯᱟᱴᱷ ᱛᱮ ᱯᱚᱪᱷᱤᱢ ᱵᱟᱝᱞᱟ ᱨᱮᱱᱟᱜ ᱯᱟᱥᱱᱟᱣ ᱟᱱᱟᱜ ᱪᱚᱞᱚᱛᱪᱤᱛᱟᱹᱨ ᱠᱚᱫᱚ ᱵᱷᱟᱨᱚᱛ ᱨᱮᱱ ᱡᱟᱹᱛᱤᱭᱟᱹᱨᱤ ᱥᱤᱨᱯᱟᱹ ᱦᱟᱢᱮᱴᱟᱱ ᱪᱚᱞᱚᱛ ᱪᱤᱛᱟᱹᱨ ᱵᱮᱱᱟᱣᱤᱡ ᱚᱱᱤᱨᱩᱫᱫᱷᱚ ᱨᱟᱭ ᱪᱩᱫᱩᱫᱤ ᱫᱟᱨᱟᱭ ᱛᱮ ᱪᱟᱪᱟᱞᱟᱣᱚᱜ ᱠᱟᱱᱟ ᱾

 ᱟᱨᱠᱤᱴᱮᱠᱪᱟᱨᱟᱞ ᱟᱨ ᱚᱛᱱᱚᱜ ᱾ 

ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮ ᱧᱩᱛᱩᱢᱟᱱ ᱟᱨᱠᱤᱴᱮᱠᱪᱟᱨ ᱟᱨ ᱥᱟᱪᱟᱨᱦᱮᱫ ᱥᱮᱨᱣᱟ ᱢᱮᱱᱟᱜᱼᱟ ᱾ ᱯᱚᱱᱚᱛ ᱨᱮᱭᱟᱜ ᱨᱟᱡᱽᱜᱟᱲ ᱠᱚᱞᱠᱟᱛᱟ "ᱥᱤᱴᱤ ᱚᱯᱷ ᱯᱞᱮᱥᱮᱥ" ᱧᱩᱛᱩᱢ ᱛᱮ ᱦᱚᱸ ᱩᱯᱩᱨᱩᱢᱚᱜᱼᱟ ᱾ ᱟᱨᱦᱚᱸ ᱥᱤᱴᱤ ᱚᱯᱷ ᱡᱚᱭ ᱛᱮᱦᱚᱸ ᱧᱩᱛᱩᱢᱟᱱᱟᱜ ᱠᱟᱱᱟ| ᱯᱷᱨᱮᱧᱪ ᱚᱱᱚᱞᱤᱭᱟᱹ ᱰᱳᱢᱤᱱᱤᱠ ᱞᱮᱯᱤᱭᱟᱨ ᱟᱭᱟᱜ ᱢᱤᱫ ᱠᱤᱛᱟᱹᱵ ᱛᱮ ᱚᱞ ᱛᱟᱞᱟᱛᱮ ᱱᱚᱶᱟ ᱫᱚ 'ᱥᱤᱴᱤ ᱚᱯᱷ ᱡᱚᱭ' ᱧᱩᱛᱩᱢ ᱛᱮ ᱩᱯᱨᱩᱢ ᱟᱠᱟᱱᱟ ᱾ ᱯᱚᱪᱷᱤᱢ ᱵᱟᱝᱞᱟ ᱵᱤᱥᱱᱩᱯᱩᱨ ᱨᱮᱭᱟᱜ ᱴᱮᱨᱟᱠᱳᱴᱟ ᱢᱚᱱᱫᱤᱨ ᱞᱟᱹᱜᱤᱫ ᱟᱹᱰᱤ ᱧᱩᱛᱩᱢᱟᱱ ᱾